[{"text_idx": "#000002", "text": "Bere bakarkako ibilbideko 11. diskoa argitaratuko du Keu Agirretxeak abenduan. Oraingoan bazterrean utzi du kantagintza, eta gitarra hutsezko lan bat dakarkigu. Inprobisazioan oinarrituriko zortzi konposizio biltzen ditu Improphono-k eta horietako bat, \u201cBidaiak\u201d izenekoa, estreinatu dugu BADOK atarian."}, {"text_idx": "#000005", "text": "Diskoarekin batera, Improphono-ko konposizioen partiturak eta tablaturak biltzen dituen liburua argitaratuko du Euskal Herriko Musika Eskolen Elkarteak. Liburua musika eskoletan banatuko da, baina Durangoko Azokan diskoa eskuratzen duten lehen 50 erosleei oparitu egingo zaie. Lanaren lagin gisa, \u201cBidaiak\u201d konposizioaren partitura atxikitzen dugu."}]